വില്ല്യംസ്

വില്ല്യംസ്, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് കൊലുസ് കൗണ്ടിയിലുള്ള ഒരു പട്ടണമാണ്. (മുൻകാലത്ത് ഇത് സെൻട്രൽ എന്ന പേരിലറിയപ്പെട്ടിരുന്നു). 2000 ലെ സെൻസസിൽ 3,670 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 5,123 ആയി ഉയർന്നിരുന്നു.

 ഭൂമിശാസ്ത്രം 
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ  നഗരത്തിന്റെ ആകെ വിസ്തീർണ്ണം 5.4 ചതുരശ്ര മൈൽ (14 ചതുരശ്ര കിലോമീറ്റർ) ആണ്. ഇതു മുഴുവനും കരഭൂമിയാണ്.

 ചരിത്രം 
1874 ൽ തപാൽ വകുപ്പ് സെൻട്രൽ എന്നറിയപ്പെട്ടിരുന്ന ഇവിടെ ഒരു പോസ്റ്റ് ഓഫീസ് സ്ഥാപിച്ചു. പിന്നീട് 1876 ൽ നഗരത്തിൻറെ സൈറ്റ് ആസൂത്രണം ചെയ്ത ഡബ്ല്യു.എച്ച് വില്ല്യംസിൻറെ ബഹുമാനാർത്ഥം നഗരവും തപാൽ ഓഫീസും  വില്ല്യംസ് എന്നു പുനർനാമകരണം ചെയ്യപ്പെട്ടു. 1920 ൽ ഈ നഗരം സംയോജിപ്പിക്കപ്പെട്ടു.

 അവലംബം 

വർഗ്ഗം:കാലിഫോർണിയയിലെ നഗരങ്ങൾ